b'\n_START_ARTICLE_\nCross Site Scripting\n_START_PARAGRAPH_\nXSS, de l\'angl\xc3\xa8s Cross-site scripting \xc3\xa9s un tipus de vulnerabilitat inform\xc3\xa0tica o forat de seguretat basat en l\'explotaci\xc3\xb3 de vulnerabilitats del sistema de validaci\xc3\xb3 del HTML incrustat.\n_START_SECTION_\nXSS Indirecte (reflectit)\n_START_PARAGRAPH_\nSuposem que un lloc web t\xc3\xa9 la seg\xc3\xbcent URL:_NEWLINE_http://www.example.com/home.asp?frame=menu.asp_NEWLINE_i que en accedir es crear\xc3\xa0 un document HTML enlla\xc3\xa7ant amb un frame a menu.asp. En aquest exemple, que passaria si es posa com URL del frame un codi javascript? (Atenci\xc3\xb3, no ho poseu vosaltres al vostre propi navegador!)._NEWLINE__NEWLINE_ javascript:while(1)alert("Aquest missatge sortir\xc3\xa0 indefinidament en bucle");_NEWLINE_Si aquest enlla\xc3\xa7 el posa un atacant cap a una v\xc3\xadctima, el visitant podr\xc3\xa0 veure\'l i veur\xc3\xa0 que \xc3\xa9s del mateix domini, suposant que no pot ser dolent i de resultat tindr\xc3\xa0 un bucle infinit de missatges. Un atacant en realitat intentaria de col\xc2\xb7locar un script que s\'emporti les cookies de la v\xc3\xadctima, per a despr\xc3\xa9s poder personificar-se com amb la seva sessi\xc3\xb3, o fer autom\xc3\xa0tic el proc\xc3\xa9s amb la utilitzaci\xc3\xb3 de la biblioteca cURL o alguna similar. D\'aquesta forma, en rebre la cookie, l\'atacant podria executar accions amb els permisos de la v\xc3\xadctima sense necessitar tan sols la seva contrasenya. Un altre \xc3\xbas com\xc3\xba per aquestes vulnerabilitats \xc3\xa9s aconseguir fer phishing. Vol dir que la v\xc3\xadctima veu en la barra de direccions una web, per\xc3\xb2 realment est\xc3\xa0 en una altra. La v\xc3\xadctima introdueix la seva contrasenya i s\'envia a l\'atacant. Una p\xc3\xa0gina com la seg\xc3\xbcent:_NEWLINE__NEWLINE_ error.php?error=Usuari%20Invalid_NEWLINE_\xc3\xa9s probablement vulnerable a XSS indirecte, ja que si escriu el document "Usuari inv\xc3\xa0lid", aix\xc3\xb2 significa que un atacant podria inserir HTML i JavaScript si aix\xc3\xad ho desitja. Per exemple, un tag com <script> que executi codi javascript, que cre\xc3\xaf una sessi\xc3\xb3 com un altre usuari i envi\xc3\xaf la sessi\xc3\xb3 actual a l\'atacant. Per provar vulnerabilitats de XSS en cookies es pot modificar el contingut d\'una cookie de forma senzilla, utilitzant el seg\xc3\xbcent script. Tan sols s\'ha de col\xc2\xb7locar a la barra de direccions i pr\xc3\xa9mer \'Enter\'._NEWLINE_javascript:void prompt("Introdueix lacookie:",document.cookie).replace(/[^;]+/g,function(_){document.cookie=_;});\n_START_SECTION_\nXSS Directe (persistent)\n_START_PARAGRAPH_\nFunciona localitzant punts d\xc3\xa8bils en la programaci\xc3\xb3 dels filtres de HTML, si \xc3\xa9s que existeixen, per a publicar contingut (com blogs, f\xc3\xb2rums, etc.). Normalment l\'atacant intentar\xc3\xa0 inserir tags com <iframe>, o <script>, per\xc3\xb2 en cas de fallar, l\'atacant pot intentar posar tags que gaireb\xc3\xa9 sempre estan permesos i \xc3\xa9s poc coneguda la seva capacitat d\'executar codi. D\'aquesta forma l\'atacant podria executar codi viral. Exemples: Una possibilitat \xc3\xa9s d\'utilitzar atributs que permetin executar codi._NEWLINE_<BR SIZE="&{alert(\'XSS\')}"><FK STYLE="behavior: url(http://yoursite/xss.htc);"><DIV STYLE="background-image: url(javascript:alert(\'XSS\'))">_NEWLINE_Tamb\xc3\xa9 es pot crear un DIV amb background-image: url(javascript:eval(this.fu)) com estil i afegir al DIV un camp anomenat fu que contingui el codi a executar, per exemple:_NEWLINE_<div fu="alert(\'Hola m\xc3\xb3n\');" STYLE="background-image: url(javascript:eval(this.fu))">'